# Kegin-derv

Kegin-derv :
| Ur gegin-derv. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Corvidae |
| Genad : | Garrulus |
| Anv skiantel ||
| Garrulus glandarius (Linnaeus, 1758) ||
| D'ar vevoniezh e tenn ar pennad-mañ. ||
Ar gegin-derv (liester : kegined-derv), pe kegin (liester : kegined), a zo ur spesad golvaneged eus ar c'hoadoù hag ar garzhaouegoù, Garrulus glandarius an anv skiantel anezhañ.
Deskrivet e voe ar spesad gant an naturour svedat Carl von Linné (1707-1778) e 1758 evit ar wech kentañ, Corvus glandarius (kentanv) e anv skiantel d'an ampoent.

## Doareoù pennañ

* Vioù Garrulus glandarius

## Boued

Bevañ a ra diwar voued a bep seurt hag a gav er gwez pe war an douar : divellkeineged (organegoù noazus en o zouez), eskell-kroc'hen, frouezh (mouar da skouer), greun, had, krignerien bihan, laboused yaouank ha vioù. Anavezet eo ar spesad en abeg ma vergn boued, mez (derv) peurgetket, d'e guzhat evit ma vo adkavet gantañ kenkent hag arruet ar goañv.

## Annez hag isspesadoù

Ar spesad a gaver ar pevar isspesad ha tregont anezhañ en Eurazia.
| Garrulus glandarius albipectus, en Italia, Sikilia hag arvor Dalmatia, G. g. anatoliae, eus kornôg Turkia da gornôg Iran ha hanternoz Irak, G. g. atricapillus, e kornôg Siria, kornôg Jordania hag Israel, G. g. bispecularis, eus kornôg menezioù Himalaya da gornôg Nepal, G. g. brandtii, e kreisteiz Siberia, hanternoz Mongolia, gwalarn ha biz Sina, Korea ha hanternoz Japan, G. g. cervicalis, e hanternoz ha biz Aljeria ha Tunizia, G. g. corsicanus, e Korsika, G. g. cretorum, e Kreta, G. g. fasciatus, el Ledenez iberek, G. g. ferdinandi, e reter Bulgaria ha hanternoz Turkia, G. g. glandarius, eus hanternoz ha kreiz Europa da venezioù Oural, G. g. glaszneri, e Republik Kiprenez, G. g. graecus, e kornôg ar Balkanioù, Gres enne, G. g. haringtoni, e kornôg Myanmar, G. g. hibernicus, en Iwerzhon, G. g. hyrcanus, e gevred Azerbaidjan ha hanternoz Iran, G. g. ichnusae, e Sardigna, | G. g. interstinctus, e reter menezioù Himalaya, G. g. iphigenia, e Krimea (arvor hanternoz ar Mor Du), G. g. japonicus, en inizi Honshū, Ōshima ha Kyūshū (kreiz, kreisteiz Japan), G. g. kansuensis, e kreiz Sina, G. g. krynicki, e biz Turkia hag ar C'haokaz, G. g. leucotis, Hume, 1874, eus kreiz Myanmar da greiz ha kreisteiz Indez-Sina, G. g. minor, e kreiz Maroko ha Menezioù Atlas hanternoz Aljeria, G. g. oatesi, e gwalarn Myanmar, G. g. orii, en enez Yakushima (kreisteiz Japan), G. g. pekingensis, e reter Sina, G. g. persaturatus, e biz India (kreisteiz Asam), G. g. rufitergum, e Bro-Skos, Bro-Saoz, Kembre ha gwalarn Frañs, G. g. samios, e Samos (gevred Mor Egea), G. g. sinensis, e hanternoz Myanmar, kreisteiz ha reter Sina, G. g. taivanus, e Taiwan, G. g. tokugawae, e Sado (un enezenn er-maez da Honshū, e kreiz Japan), G. g. whitakeri, e hanternoz Maroko ha gwalarn Aljeria. |
a vo kavet e Wikimedia Commons.

## Liammoù diavaez

* (en) Garrulus glandarius war al lec'hienn BirdLife International.
* (en) Garrulus glandarius war lec'hienn an International Union for Conservation of Nature (IUCN).

## Notennoù ha daveennoù

* ↑ Studiet gant TermOfis Ofis Publik ar Brezhoneg.
* ↑ Martial Ménard, Dictionnaire français-breton, 2012, Éditions Palantines, pajenn 631a.
* ↑ (en) AnimalBase.
* ↑ (en) Roadennoù IOC World Bird List diwar-benn Garrulus glandarius.